लेजर तकनीक मानव जीवन शैली सुधारने में अहम
लेजरतकनीक के क्षेत्र में विश्व में भारत का महत्वपूर्ण योगदान है। इस क्षेत्र में शोध की अपार संभावनाएं हैं। यह बात भाभा एटोमिक रिसर्च सेंटर, मुम्बई आईआईटी मुम्बई के पूर्व हेड प्रो. बीएन जगताप ने गुरु जम्भेश्वर विज्ञान एवं प्रौद्योगिकी विश्वविद्यालय के भौतिकी विभाग की ओर से लेजर तकनीक विषय पर आयोजित दो दिवसीय राष्ट्रीय कार्यशाला को संबोधित करते हुए कही। कार्यक्रम की अध्यक्षता विभागाध्यक्ष प्रो. स्नेहलता गोयल ने की। विश्वविद्यालय के कुलसचिव डाॅ. अनिल कुमार पुंडीर समारोह में बतौर विशिष्ट अतिथि उपस्थित थे।
प्रो. बीएन जगताप ने कहा कि लेजर की खोज 1960 में टी.मेमन ने की और उसके बाद से हर समस्या के समाधान में लेजर का प्रयोग होने लगा। वर्तमान समय में केंद्र सरकार तथा शिक्षण संस्थाएं लेजर तकनीक को बढ़ावा देने की दिशा में गंभीर प्रयास कर रही हैं। इस तकनीकी के विकास के लिए तमाम तरह की सुविधाएं अनुदान उपलब्ध करवाए जा रहे हैं। शोधार्थियों को इसका फायदा उठाना चाहिए। डाॅ. अनिल कुमार पुंडीर ने कहा कि लेजर तकनीक ने मानव की जीवनशैली को सुधारने में बड़ी भूमिका अदा की है। स्वास्थ्य के क्षेत्र में लेजर तकनीक से रोगियों को नया जीवन मिल रहा है। सही मायने में देखा जाए तो लेजर तकनीक मानवता की भलाई में अपनी अहम भूमिका अदा कर रही है।
कार्यशाला में 200 प्रतिभागी भाग ले रहे हैं। कार्यशाला के पहले दिन विषय विशेषज्ञों टीआईटीआर के डाॅ. अजय वासन, पीआरएल के डाॅ. राजेश कुश्वाह, आईआईएसईआर के डाॅ. अरिजित डे तथा बीएचयू के डाॅ. रमाशंकर ने विभिन्न सत्रों को संबोधित किया। इस मौके पर फैकल्टी ऑफ फिजिकल साईंसिज के अधिष्ठाता प्रो. देवेन्द्र मोहन, डाॅ. डेविड जोसेफ, डाॅ. अजय शंकर डाॅ. राजेन्द्र कुंडू भी उपस्थित थे।
hin_Deva hin_Deva hin_Deva hin_Deva